“ศบค.” พบผู้ป่วย “โควิด” ใหม่ 1 ราย มาจากญี่ปุ่น ติดเชื้อสะสม 3,447 คน
“ศบค.” พบผู้ป่วย “โควิด” ใหม่ 1 ราย มาจากญี่ปุ่น ติดเชื้อสะสม 3,447 คน 
“ศบค.” พบผู้ป่วย “โควิด” ใหม่ 1 ราย มาจากญี่ปุ่น ติดเชื้อสะสม 3,447 คน
9 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 9 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากประเทศญี่ปุ่น และเข้าพักยังสถานที่เฝ้าระวังทางเลือกที่รัฐจัดให้ (Alternative State Quarantine) ในกรุงเทพมหานคร
โดยผู้ป่วยรายดังกล่าว เป็นชายสัญชาติญี่ปุ่น อายุ 38 ปี อาชีพ film producer เดินทางถึงไทย วันที่ 4 ก.ย. ตรวจหาเชื้อครั้งที่ 1 ในวันที่ 7 ก.ย. ผลตรวจพบเชื้อ แต่ไม่แสดงอาการ
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,447 ราย เป็นผู้ป่วยในประเทศ 2,445 ราย และผู้ป่วยที่พบใน State Quarantine จำนวน 509 ราย รักษาหายเพิ่ม 2 ราย รักษาหายแล้ว 3,286 ราย ยังรักษาตัวอยู่ในโรงพยาบาล 103 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย